Cousin 2000. január 23-án, egy Dél-Afrika ellen 3-1-re elvesztett mérkőzésen mutatkozott be a gaboni válogatottban. Részt vett a 2000-es afrikai nemzetek kupáján is, Gabon mindhárom csoportmeccsén a pályán volt. 2006. szeptember 2-án csapatkapitányként lépett pályára Madagaszkár ellen. Csapata 4-0-ra nyert. A 2010-es afrikai nemzetek kupája csoportkörei során Gabon az ő góljával verte 1-0-ra Kamerunt.